འཐུས་མི་ཚོགས་པས་སི་ཉི་རུ་ཤིང་ནན་ཝེར་ཀྲོའུ་ཡི་གྲོས་ཁང་གོང་མའི་གྲོས་དཔོན་ཨ་ཀྲ་ཁཱ་དང་ཨོ་སི་ཁྲུ་ལི་ཡའི་རྒྱལ་ཕྲན་མཉམ་འབྲེལ་གྱི་རང་དབང་ཏང་གི་གྲོས་ཚོགས་འོག་མའི་གྲོས་མི་ཨ་ལི་ཧྲན་ཏཱ་གཉིས་དང་ཐུག་འཕྲད་བྱས་པ་རེད།ཁན་པེ་ར་རུ་རྒྱལ་སའི་ཁུལ་གྱི་ཁྲིམས་འཛུགས་གྲོས་ཚོགས་ཀྱི་གྲོས་དཔོན་པའོ་ཆི་དང་ངོ་རྒོལ་ཏང་གི་འགོ་ཁྲིད་ཨ་ལི་སི་ཏའེ་ཁོ་ལ་ཐུག་འཕྲད་བྱས་ཤིང་།དུས་མཉམ་དུ་ཀྲུང་ཨོ་སྨྱན་སྦྱོར་དང་ཐུག་འཕྲད་ཚོགས་འདུ་བསྡུས་པ་རེད།དཀོན་མཆོག་རྒྱལ་མཚན་གྱིས་འཐུས་མི་ཚོགས་པའི་མི་སྣ་གཙོ་བོ་ཚང་མ་ནི་བོད་རང་སྐྱོང་ལྗོངས་ཀྱི་མི་དམངས་འཐུས་མི་ཡིན་ལ།བོད་ལྗོངས་ཀྱི་འཕོ་འགྱུར་དངོས་སུ་མཐོང་མཁན་དང་བདེན་དཔང་ཐུབ་མཁན་ཡིན་པར་བཤད།ཐེངས་འདིའི་འཚམས་འདྲི་ལ་ཕན་ཚུན་ངོ་ཐུག་ནས་བགྲོ་གླེང་བྱས་པ་བརྒྱུད།ཕྱོགས་གཉིས་ཕན་ཚུན་བར་རྒྱུས་ལོན་གཏིང་ཟབ་བྱུང་བ་དང་།ཀྲུང་གོ་དང་ཨོ་སི་ཁྲུ་ལི་ཡའི་གྲོས་ཚོགས་བར་གྱི་མཉམ་ལས་ལ་སྐུལ་འདེད་གཏོང་བའི་རེ་བ་ཡོད།